SHBA, nxënësit planifikojnë protesta kundër dhunës me armë
Më 14 mars, një muaj pas masakrës në një shkollë të mesme në Florida, nxënës në shkolla të ndryshme të vendit kanë planifikuar të dalin nga klasa për 17 minuta për të nderuar viktimat dhe për të dërguar mesazh kundër dhunës
Një lëvizje kombëtare pasoi masakrën e 14 shkurtit në shkollën e mesme në Parkland të Floridës ku 17 vetë mbetën të vrarë në një incident me armën gjysmëautomatike AR-15. Kur të mbushet një muaj nga incidenti, studentë, mësues e të tjerë nga i gjithë vendi do të marrin pjesë në një protestë kur do të dalin nga klasat për 17 minuta për të nderuar viktimat dhe për të tërhequr vëmendjen tek dhuna me armë zjarri. Javën e kaluar kryebashkiaku i Nju Jorkut, Bill de Blasio u takua me nxënës për të diskutuar mbi këtë temë. Disa prej të rinjve theksuan aktivizmin si mënyrë për të sjellë në debat zëra të rinj që nuk janë nën kontrollin e lobit të armëve. thotë nxënësja Arielle Geismar. Nxënës të tjerë shprehin mbështetje për të drejtën e armë-mbajtjes me përgjegjshmëri dhe për Amendamentin e Dytë të Kushtetutës që e mbron këtë të drejtë. thotë nxënësi Daniel Flores. Më 24 mars në Uashington do të zhvillohet një marshim proteste, dhe më 20 prill do të ketë një tjetër ndalim të mësimit në shkolla për të shënuar 20 vjetorin e masakrës së vitit 1999 në një shkollë të mesme në Kolumbajn të Kolorados. Disa shkolla kanë informuar nxënësit se nuk kanë të drejtë për protestë gjatë ditës mësimore dhe se do të ndëshkojnë nxënësit që dalin nga klasa për të protestuar. Ndërsa në shkolla të tjera administrata ka ofruar mbështetje. Madje disa universitete kanë njoftuar nxënësit se pranimi në këto shkolla nuk do të ndikohet nga ndëshkimi që marrin për pjesëmarrje në protestë.